SCGP บวก 2% โบรกชี้เป้า “วินโดว์เดรสซิ่ง” ลุ้นกำไร Q2 ฟื้นเด่น-รับผลดีน้ำมันลง
SCGP บวก 2% โบรกชี้เป้า "วินโดว์เดรสซิ่ง" ลุ้นกำไร Q2/65 ฟื้นเด่น-รับผลดีน้ำมันลงโดย ณ เวลา 11:39 น. อยู่ที่ระดับ 56.00 บาท บวก 1.00 บาท หรือ 1.82%
SCGP บวก 2% โบรกชี้เป้า "วินโดว์เดรสซิ่ง" ลุ้นกำไร Q2/65 ฟื้นเด่น-รับผลดีน้ำมันลงโดย ณ เวลา 11:39 น. อยู่ที่ระดับ 56.00 บาท บวก 1.00 บาท หรือ 1.82%
27 มิ.ย. 2565

ผู้สื่อข่าวรายงานว่า วันนี้(27 มิ.ย.2565) ราคาหุ้นบริษัท เอสซีจี แพคเกจจิ้ง จำกัด (มหาชน) หรือ SCGP ณ เวลา 11:39 น. อยู่ที่ระดับ 56.00 บาท บวก 1.00 บาท หรือ 1.82% ราคาสูงสุด 57.25 บาท ราคาต่ำสุด 55.50 บาท ด้วยมูลค่าซื้อขาย 551.67 ล้านบาท

ด้านนักวิเคราะห์ระบุว่า สัปดาห์นี้เป็นสัปดาห์สุดท้ายไตรมาส 2/2565 มีโอกาสเกิด Window Dressing เปิดโผ 7 หุ้นใหญ่กองทุนจ้อง ADVANC-CPALL-KBANK-EA-SCGP-CRC-OSP เหตุราคาลงต่ำกว่า SET50 ผลประกอบการมีแววฟื้นตัว แถม Valuation ไม่แพง
ขณะที่ บล.โนมูระ พัฒนสิน ระบุในบทวิเคราะห์ ว่า SCGP เป็นผู้นำตลาดบรรจุภัณฑ์ครบวงจรที่ใหญ่ที่สุดใน Southeast Asia มีธุรกิจตั้งแต่ต้นน้ำถึงปลายน้ำ โดยคาดกำไรปกติปี 65 ที่ 9.5 พันล้านบาท ( โต34% เทียบช่วงเดียวกันของปีก่อน) ตามรายได้ที่โต 5% เทียบช่วงเดียวกันของปีก่อน จากความต้องการบรรจุภัณฑ์ที่ฟื้นตัวใน ASEAN และยุโรป รวมถึง ขยายกำลังการผลิต Packaging paper ในฟิลปปินส์
ระยะสั้นคาดกำไรไตรมาส 2/65 โตเทียบไตรมาสก่อนหน้า จากปริมาณขายที่ฟื้นตัวตามเศรษฐกิจ และปรับราคาชดเชย ต้นทุน (ถ่านหิน) ที่เพิ่มขึ้นบางส่วน มอง Gross margin ยังปรับขึ้นได้เทียบไตรมาสก่อนหน้า
SCGP เป็นหุ้นกลุ่มนำ Sector ที่มีความแข็งแกร่งในตลาดปัจจุบัน และยังมีการเติบโตสูง โดยปัจจุบันซื้อขายบน PER22F ที่ 25 เท่า โดยเริ่มเห็นสัญญาณราคาน้ำมันปรับลง เป็นจุดเริ่มสะสมหุ้นกลับ เป็นหุ้นกลุ่มนำตลาดที่ธุรกิจมั่นคงและแข็งแรงมาก และเป็นรายใหญ่สุดในอาเซียนที่มีโอกาสเติบโตยังสูงจากพฤติกรรมของผู้บริโภคที่ใช้ E-commerce และ Food delivery มากขึ้น รวมถึง การทำ M&amp;A ซึ่งมี Track record ที่ดี แนะซื้อราคาเป้าหมาย 66 บาท